༌། ལུགས་ལྡོག་སྒོམ་པ་གཉིས་ཀྱི་དང་པོ་ལུགས་
འབྱུང་བསྒོམ་པ་ནི། མ་རིག་པ་ནི་བདག་ཏུ་འཛིན་པ་སྟེ། ཕུང་པོ་ལྔ་ཚོགས་པ་ལ་བརྟེན་ནས་འབྱུང་
བ་ལ་གང་ཟག་དང་སེམས་ཅན་དུ་བཟུང་བ་སྟེ། དེ་ཡང་བདག་འཛིན་གྱི་དབང་དུ་གྱུར་པའི་སེམས་
ཅན་ནི་ རང་གིས་རང་ཉིད་ལ་བདག་མེད་པ་ལ་བདག་ཏུ་བཟུང་བ་དང༌། མི་གཙང་བ་ལ་གཙང་
བར་དང་“། མི་རྟག་པ་ལ་རྟག་པར་དང་། མི་བདེ་བ་ལ་བདེ་བར་བཟུང་བ་སྟེ་ཕྱིན་ཅི་ལོག་བཞིའི་
ཕྱིན་ཅི་ལོག་ཏུ་གྱུར་པ་ལ་བརྟེན་ནས། འདི་ནི་བདག་གི་གཉེན་དང་བཤེས་དང༌། གྲོགས་དང་ཉེ་
འབྲེལ་རྣམས་ཡིན་ཏེ། བདག་ལ་ཕན་བཏགས་པ་དང་། བདག་གི་ཕྱོགས་ཡིན་ནོ་ཞེས་བསམས་
ནས་འདོད་ཆགས་ཀྱིས་ཀུན་ནས་བསྐྱེད་པའི་ལས་དཔག་མེད་གསོག་པར་བྱེད་དོ། །ཡང་འདི་ནི་
བདག་གི་དགྲ་ཡིན་ནོ། །གནོད་བྱེད་དང་ མི་མཐུན་པའི་ཕྱོགས་ཡིན་ནོ། །ཞེས་བསམས་ནས། ཞེ་
སྡང་གིས་ཀུན་ནས་བསྐྱེད་པའི་ལས་དཔག་མེད་གསོག་པར་བྱེད་དོ། །དེ་བཞིན་དུ་རང་དང་རང་
གི་ཕྱོགས་སུ་མངོན་པར་རློམ་སྟེ་བཟུང་བ་རྣམས་ལ་ནི། བདེ་སྐྱིད་དང༌། སྙན་གྲགས་དང༌། ལོངས་
1 ཞོལ། ཤོག ༢ ན ༢ གཙང་། ཤོག ༢ ན ༥ སྒོམ་བཟླས་བྱ། ཕལ་ཆེ་བ་གཞན་དུ་
2 ཞོལ། ཤོག ༢ ན ༣ གཙང༌། ཤོག ༢ བ ༡ ཞེས་གསུངས་པ་ལ་
3 ཞོལ། ཤོག ༢ ན ༦ དབང་དུ་གྱུར་པས་ནམ་རང་གིས་ གཙང་། ཤོག ༢ བ ༤ དབང་དུ་གྱུར་པའི་ནམ་རང་གིས་
4 ཞོལ། ཤོག ༢ ན ༦ གཙང་། ཤོག ༢ བ ༤ གཙང་བར་དང༌། མི་བདེ་བ་ལ་བདེ་བར་
5 ཞོལ། ཤོག ༢ བ ༢ གཙང༌། ཤོག ༢ བ ༦ གནོད་བྱེད་མི་མཐུན་པའི་

སྲིད་ཞི་མཉམ་ཉིད་ཀྱི་ལྟ་ཁྲིད། 505
སྤྱོད་དང༌། རྙེད་བཀུར་དང༌། ཕུན་སུམ་ཚོགས་པ་འབའ་ཞིག་ཡོང་བར་འདོད་པའི་འདོད་ཆགས་
དང་། ཡང་རང་གི་དགྲ་དང༌། མི་མཐུན་པའི་ཕྱོགས་མངོན་པར་བཟུང་བ་རྣམས་ཀྱིས་ནི་མི་སྙན་པ་
དང༌། གྲགས་པ་ངན་པ་དང་། དབུལ་ཞིང་འཕོངས་པ་དང༌། ཚེ་ཐུང་བ་དང༌། ནད་མང་བ་དང་། བཀྲ་
མི་ཤིས་པ་དང༌། ཉེས་པའི་ཚོགས་འབའ་ཞིག་འོང་བར་དོགས་པའི་ཞེ་སྡང་དང༌། དེ་ལྟར་ཆགས་
སྡང་གཉིས་ཀྱི་དབང་དུ་གྱུར་ནས། འཁྲུག་པ་དང་། འཐབ་རྩོད་དང་། བརྣབ་སེམས་དང༌། གནོད་
སེམས་དང༌། ལོག་ལྟ་དང་། སྲོག་གཅོད་པ་དང༌། མ་བྱིན་པར་ལེན་པ་དང་། འདོད་པས་ལོག་པར་
གཡེམ་པ་དང་། ངག་འཁྱལ་བ་དང་། ཚིག་རྩུབ་པ་དང༌། ཕྲ་མ་དང༌། རྫུན་དང༌། གཞན་ཡང་ཕྲག་
དོག་དང༌། འགྲན་སེམས་དང༌། བརྙས་ཆོས་དང༌། ང་རྒྱལ་དང༌། ཉོན་མོངས་པ་རྣམས་ཆུ་བོའི་རྒྱུན་
བཞིན་དུ་བྱུང་ནས། སྡིག་པའི་ཚོགས་དཔག་ཏུ་མེད་པ་བསགས་ནས། ངན་སོང་འཁོར་བ་མཐའ་
མེད་ཀྱི་སྡུག་བསྔལ་བཟོད་གླགས་མེད་པར་མྱོང་བའི་རྒྱུར་གྱུར་པའི་འདུ་བྱེད་ཀྱི་ཚོགས་འབྱུང་བ་
འདི་བདག་ཏུ་འཛིན་པ་ཁོ་ན་ལ་བརྟེན་ནས་འབྱུང་བའོ། །འདུ་བྱེད་དེ་ལ་བརྟེན་ནས་རྣམ་པར་ཤེས་
པ་འབྱུང་བའོ། །དེ་ལ་བརྟེན་ནས་མིང་དང་གཟུགས་ཏེ། མིང་ནི་བཞི་སྟེ། ཚོར་བ། འདུ་ཤེས། འདུ་
བྱེད། རྣམ་པར་ཤེས་པའོ༎
གཟུགས་ནི་ཕ་མའི་ཁུ་ཁྲག་འདྲེས་ནས་ནུར་ནུར་པོ་ལ་སོགས་པ་རིམ་བཞིན་འབྱུང་བ་
རྣམས་སོ། །མིང་དང་གཟུགས་ལ་བརྟེན་ནས་སྐྱེ་མཆེད་རྣམས་འབྱུང་བ་སྟེ། དབང་པོ་དང༌། རྣམ་
པར་ཤེས་པ་དང༌། ཡུལ་གསུམ་ཚོགས་པ་ལ་བརྟེན་ནས་རེག་པ་འབྱུང་བའོ། །དེ་ལ་བརྟེན་ནས་
བདེ་སྡུག་བཏང་སྙོམས་གསུམ་ཉམས་སུ་མྱོང་བར་བྱེད་པའི་ཚོར་བ་འབྱུང་བའོ། །དེ་ལ་བརྟེན་
ནས་བདེ་བ་ཡིན་ན་མི་འབྲལ་བར་ཉམས་སུ་མྱོང་འདོད་ཀྱི་སྲེད་པ་དང་། སྡུག་བསྔལ་ཡིན་ན་
དོར་བར་འདོད་པའི་སྲེད་པ་དང༌། ལུང་མ་བསྟན་ཡིན་ན་བཏང་སྙོམས་སུ་བཞག་པར་འདོད་པ་སྟེ་
སྲེད་པ་འབྱུང་ངོ་། །དེ་ལ་བརྟེན་ནས་ཡུལ་དངོས་སུ་ཉམས་སུ་མྱོང་ཞིང་དང་དུ་བླངས་པའི་ལེན་
1 ཞོལ། ཤོག ༢ བ ༣ ཡོད་པར་བྱེད་འདོད་པའི་འདོད་ཆགས། གཙང༌། ཤོག ༣ ན ༡ ཡོང་བར་བྱེད་འདོད་པའི་འདོད་ཆགས།
2 ཞོལ། ཤོག ༣ ན ༢ གཙང༌། ཤོག ༣ ན ༦ འདུ་བྱེད་དང༌།
3 ཞོལ། ཤོག ༣ ན ༣ གཙང་། ཤོག ༣ བ ༢ བཏང་སྙོམས་པ་གསུམ་

506 རྗེའི་གསུང་འབུམ་བ།
པ་འབྱུང་ངོ༌། །དེ་ལ་བརྟེན་ནས་ངན་སོང་དང་འཁོར་བའི་སྡུག་བསྔལ་མྱོང་བར་བྱེད་པའི་སྲིད་པ་
འབྱུང་ངོ་། །དེ་ལ་བརྟེན་ནས་ངན་སོང་དང་སྐྱེ་བའི་ཚོགས་རྣམས་འབྱུང་ངོ༌། །དེ་ལ་བརྟེན་ནས་རྒ་
ཤི་འབྱུང་སྟེ། རྒ་བ་ནི་ལུས་ཡོངས་སུ་སྨིན་པའོ། །ཤི་བ་ནི་ལུས་ཡོངས་སུ་དོར་བའོ། །ཡང་སྐྱེ་བ་
སྔ་མའི་མ་རིག་པ་དང༌། འདུ་བྱེད་དང་·རྣམ་པར་ཤེས་པ་ལ་བརྟེན་ནས་ཚེ་འདིའི་མིང་དང་གཟུགས་
ནས་སྲིད་པའི་བར་འབྱུང་ལ། དེ་ལ་བརྟེན་ནས་སྐྱེ་བ་ཕྱི་མའི་སྐྱེ་བ་དང༌། རྒ་ཤི་འབྱུང་བའོ། །ཡང་
ཚེ་འདིའི་མ་རིག་པ་དང་། འདུ་བྱེད་དང་རྣམ་པར་ཤེས་པ་ལ་བརྟེན་ནས། སྐྱེ་བ་ཕྱི་མའི་མིང་
གཟུགས་ནས་སྲིད་པའི་བར་འབྱུང་བའོ། །དེ་ལ་བརྟེན་ནས་དེའི་ཡང་སྐྱེ་བ་ཕྱི་མའི་སྐྱེ་བ་དང༌། རྒ་
ཤི་འབྱུང་། དེ་བཞིན་སྐྱེ་བ་སྔ་ཕྱི་ཐམས་ཅད་ལ་ཤེས། དེ་ལྟར་ན་རྟེན་འབྲེལ་ཡན་ལག་བཅུ་གཉིས་
ཀྱིས་ཟོ་ཆུན་གྱི་རྒྱུན་ལྟར་རང་དབང་མེད་པར་སེམས་ཅན་ཐམས་ཅད་འཁོར་བའི་སྡུག་བསྔལ་
མཐའ་མེད་བཟོད་གླགས་མེད་པ་མྱོང་བར་བྱེད་དོ། །དེ་ཐམས་ཅད་བདག་ཏུ་འཛིན་པ་འབའ་ཞིག་
ལ་བརྟེན་ནས་འབྱུང་བར་ཤེས་པར་བྱའོ༎
གཉིས་པ་རྟེན་འབྲེལ་ལུགས་ལྡོག་བསྒོམ་པ་ནི། དེ་ལྟར་ངན་སོང་དང་‘འཁོར་བའི་
སྡུག་བསྔལ་ཐམས་ཅད་ནི་བདག་ཏུ་འཛིན་པའི་རང་བཞིན་ཅན་ཡིན་པས། ངན་སོང་དང་འཁོར་
བའི་སྡུག་བསྔལ་ཐམས་ཅད་ནི་བདག་ཏུ་འཛིན་པ་སྤངས་པས་འགག་པར་འགྱུར་རོ། །ཇི་སྲིད་
བདག་འཛིན་མ་སྤངས་པ་དེ་སྲིད་དུ་ནི་སྡུག་བསྔལ་ཐམས་ཅད་ཀྱང་ཆུ་བོའི་རྒྱུན་བཞིན་དུ་འབྱུང་
སྟེ། སྡུག་བསྔལ་ཐམས་ཅད་རྒྱུ་དང་རྐྱེན་ཐམས་ཅད་ཀྱི་རང་བཞིན་བདག་ཏུ་འཛིན་པ་དེ་ཡོད་པའི་
ཕྱིར་རོ། །དཔེར་ན་ཕྱིའི་རྒྱ་མཚོ་ཆེན་པོ་དེ་ཡོད་ཀྱི་བར་དུ་ཆུ་བྲན་རྣམས་འབྱུང་བ་ལྟ་བུའོ། །འོ་
ན་བདག་ཏུ་འཛིན་པ་དེ་གང་གིས་སྤོང་བར་འགྱུར་ཞེ་ན། བདག་མེད་རྟོགས་པའི་ཤེས་རབ་ཀྱིས་
སྤངས་པར་འགྱུར་རོ། །དེ་མ་ཡིན་པའི་དགེ་བའི་བྱ་བ་རྣམས་ཀྱིས་སྤངས་པར་མི་ནུས་སམ་ཞེ་ན།
1 ཞོལ། ཤོག ༣ ན ༦ གཙང༌། ཤོག ༣ བ ༥ འདུ་བྱེད་རྣམ་པར་ཤེས་པ་
2 ཞོལ། ཤོག ༣ བ ༡ གཙང་། ཤོག ༣ བ ༥ སྐྱེ་བ་སྔ་མའི་སྐྱེ་བ་དང་།
3 ཞོལ། ཤོག ༣ བ ༢ གཙང༌། ཤོག ༤ ན ༡ བཅུ་གཉིས་ཀྱི་ཟོ་ཆུན་
4 ཞོལ། ཤོག ༣ བ ༣ གཙང་། ཤོག ༤ ན ༢ ངན་སོང་འཁོར་བའི་
5 ཞོལ། ཤོག ༣ བ ༥ གཙང༌། ཤོག ༤ ན ༤ གང་གིས་སྤངས་པར་

སྲིད་ཞི་མཉམ་ཉིད་ཀྱི་ལྟ་ཁྲིད། 507
དེ་རྣམས་ཀྱིས་ཀྱང་བདག་ཏུ་འཛིན་པའི་ཡན་ལག་ཏུ་གྱུར་པའི་ཉོན་མོངས་པ་འདོད་ཆགས་ཞེ་སྡང་
ཕྲག་དོག་སོགས་རེ་རེ་ཟུང་རེ་ཙམ་གནས་སྐབས་འགའ་ཞིག་དག་ཏུ་ཉོན་མོངས་པའི་རྒྱུ་བྱེད་དེ།
དེ་ཡང་ཐོས་བསམ་གྱི་ཡོན་ཏན་གྱིས་མཁས་པ་ཆེན་པོར་གྱུར་པ་དང༌། བདག་ནི་མཁས་པ་ཆེན་
པོའོ་སྙམ་པའི་མངོན་པའི་ང་རྒྱལ་གྱིས་ང་རྒྱལ་ཏེ། ཕྲག་དོག་དང་འགྲན་སེམས་དང༌། བརྙས་ཆོས་
དང༌། གཞན་ལ་རྣམ་པ་ཐམས་ཅད་དུ་ཁྱད་དུ་གསོད་པ་ལ་སོགས་ཀྱི་ཉོན་མོངས་པ་མཁས་པའི་
ཡོན་ཏན་ལ་བརྟེན་ནས་འབྱུང་བ་དང་།
ཡང་འགའ་ཞིག་གིས་”དབེན་པའི་གནས་སུ་ཞི་གནས་ཀྱི་
རྒྱུའི་ངོ་བོ་བསྒྲུབ་ཅིང་གནས་ཏེ། དེས་“ཡོན་ཏན་ཅུང་ཟད་དམ་ཆེན་པོ་ཡང་རུང་སྟེ། རང་གི་ཉམས་
སུ་མྱོང་བ་དང༌། དེས་ཀུན་ཏུ་ང་རྒྱལ་ནས། གཞན་དབེན་པའི་གནས་སུ་གནས་པ་མ་ཡིན་པའི་
མཁས་པ་དང༌། བཙུན་པ་སོགས་སྐྱེས་བུ་དམ་པ་རྣམས་ལ་སྨོད་པ་དང་། ཕྲག་དོག“སོགས་ཉོན་
མོངས་པ་སྐྱེད་པར་བྱེད་དོ༎
དེ་བཞིན་དུ་སྦྱིན་པ་བཏང་བ་དང༌། ཚུལ་ཁྲིམས་བསྲུང་བ་དང༌། བཟོད་པ་སྒོམ་པ་དང༌།
བརྩོན་འགྲུས་རྩོམ་པ་དང༌། བསམ་གཏན་ལ་མཉམ་པར་བཞག་པ་དང༌། གཞན་ཡང་དགེ་བའི་བྱ་
བ་གང་བྱེད་ཀྱང་རུང་སྟེ། དེ་དག་གིས་ཉོན་མོངས་པ་འགའ་”ཞིག་གི་གཉེན་པོ་བྱེད་ཅིང༌། གནས་
སྐབས་ཀྱི་བདེ་འབྲས་འགའ་ཞིག་འབྱུང་བར་བྱེད་ཀྱང༌། གཏན་གྱི་བདེ་བ་ཐར་པ་དང༌། ཐམས་
ཅད་མཁྱེན་པ་ཐོབ་པར་བྱེད་པ་དང་། སྒྲིབ་པ་ཐམས་ཅད་སྤོང་བར་བྱེད་པ་ནི་མ་ཡིན་ཏེ།
བདག་
མེད་རྟོགས་པའི་ཤེས་རབ་དང་བྲལ་བའི་ཕྱིར་རོ། །དེ་ལྟར་བདག་མེད་རྟོགས་པའི་ཤེས་རབ་མ་
གཏོགས་པའི་དགེ་བའི་བྱ་བ་གཞན་གྱིས་བདག་འཛིན་སྤོང་བར་མི་ནུས་ལ། ཇི་སྲིད་བདག་འཛིན་
1 ཞོལ། ཤོག ༣ བ ༦ གཙང༌། ཤོག ༤ ན ༦ ཕྲག་དོག་ལ་སོགས་པ་
2 ཞོལ། ཤོག ༤ ན ༡ གཙང༌། ཤོག ༤ ན ༦ མཁས་པའོ་སྙམ་པའི་ང་རྒྱལ་གྱི་ང་རྒྱལ་ཏེ།
3 ཞོལ། ཤོག ༤ ན ༢ གཙང་། ཤོག ༤ བ ༡ འགའ་ཞིག་གི་དབེན་
4 ཞོལ། ཤོག ༤ ན ༣ གཙང་། ཤོག ༤ བ ༢ བསྒྲུབ་ཅིང་གནས་ཏེ་ཡོན་ཏན་
5 ཞོལ། ཤོག ༤ ན ༣ གཙང༌། ཤོག ༤ བ ༣ བཙུན་པོ་ལ་སོགས་
6 ་ཞོལ། ཤོག ༤ ན ༤ གཙང་། ཤོག ༤ བ ༣ ཕྲག་དོག་ལ་སོགས་
7 ཞོལ། ཤོག ༤ ན ༥ གཙང༌། ཤོག ༤ བ ༤ ཉོན་མོངས་པ་འབའ་ཞིག་

508 རྗེའི་གསུང་འབུམ་བ།
གྱི་ཕུང་པོ་ལ་བརྟེན་ནས།
ངར་འཛིན་པ་དེ་སྲིད་དུ་ནི་ངན་སོང་འཁོར་བའི་སྡུག་བསྔལ་ལས་གྲོལ་
བའི་གནས་སྐབས་མེད་དེ། འཕགས་པ་ཀླུ་སྒྲུབ་ཀྱི་ཞལ་སྔ་ནས་ཀྱང༌། ཇི་སྲིད་ཕུང་པོ་འཛིན་ཡོད་
པ། །དེ་སྲིད་དེ་ལ་ངར་འཛིན་ཡོད། །ངར་འཛིནཡོད་ན་ཡང་ལས་དེ། །དེ་ལས་ཡང་ནི་སྐྱེ་བར་
འགྱུར།།ཞེས་གསུངས་པ་དང་། སློབ་དཔོན་ཟླ་བ་གྲགས་པའི་ཞལ་སྔ་ནས་ཀྱང༌། དང་པོར་ང་
ཞེས་བདག་ལ་མངོན་ཞེན་ཅིང༌། །བདག་གི་འདི་ཞེས་དངོས་ལ་ཆགས་སྐྱེད་པ། །ཟོ་ཆུན་འཕྱན་
ལྟར་རང་དབང་མེད་པ་ཡི། །འགྲོ་ལ་སྙིང་རྗེར་གྱུར་གང་དེ་ལ་འདུད། །ཅེས་གསུངས་པ་བཞིན་
ནོ། །དེའི་ཕྱིར་རྣལ་འབྱོར་པ་རྣམས་ཀྱིས། ལུས་དང་། སྲོག་དང༌། རྙེད་པ་དང༌། བཀུར་སྟི་དང༌།
ཚིགས་སུ་བཅད་པ་དང༌། ཐ་ན་བཟའ་བ་དང་བཏུང་བ་ཙམ་ལ་མི་ཆགས་པར་ལུས་དང་མགོ་ལ་
མེ་ཤོར་བ་བཟློག་པ་བཞིན་གྱི་བརྩོན་འགྲུས་ཆེན་པོ་དང༌། དཀའ་སྤྱད་དཔག་མེད་མཛད་དེ། ཐེག་
པ་ཆེན་པོའི་མཚན་ལྡན་གྱི་བླ་མ་བསྟེན་ཏེ། གདམས་པ་ཟབ་མོ་ཉམས་སུ་ལེན་པ་དང༌། ཕུང་པོ་
ལྔ་³རང་བཞིན་མེད་པར་རྟོགས་པ་དང༌། བདག་ཏུ་འཛིན་པ་འགོག་པར་བྱའོ། །དེ་འགགས་པས་
འདུ་བྱེད་ཀྱི་ཚོགས་རྣམས་འགག་གོ །དེ་འགགས་པས་རྣམ་པར་ཤེས་པའི་ཚོགས་རྣམས་འགག་
གོ །དེ་འགགས་པས་མིང་དང་གཟུགས་རྣམས་འགག་གོ །དེ་འགགས་པས་སྐྱེ་མཆེད་འགག་
གོ །དེ་འགགས་པས་རེག་པ་དང༌། དེ་འགགས་པས་ཚོར་བ་དང་། དེ་འགགས་པས་སྲེད་པ་དང༌།
དེ་འགགས་པས་ལེན་པ་དང༌། དེ་འགགས་པས་སྲིད་པ་དང༌། དེ་འགགས་པས་སྐྱེ་བ་དང༌། དེ་
འགགས་པས་རྒ་ཤི་འགགས་པ་སྟེ། དེ་ལྟར་ན་སྡུག་བསྔལ་རྒྱུ་དང་བཅས་པ་ཐམས་ཅད་ནི་བདག་
ཏུ་འཛིན་པ་ལས་འབྱུང་ལ། ཕན་བདེའི་འབྱུང་གནས་ཐམས་ཅད་ནི་བདག་མེད་རྟོགས་པའི་ཤེས་
རབ་ལས་ཡིན་པར་ཤེས་པར་བྱའོ། །དེ་རྣམས་ཀྱིས་ནི། རྟེན་འབྲེལ་ལུགས་འབྱུང་ལུགས་ཟློག་
སྒོམ་། །ཞེས་གསུངས་པ་བསྟན་པའོ༎
1 བསྟན་འགྱུར། དཔེ་བསྡུར་མ། དེབ། ༩༦ ཤོག ༢༩༡ ཕྲེང༌། ༡༤
2 བསྟན་འགྱུར། དཔེ་བསྡུར་མ། དེབ། ༦༠ ཤོག ༥༥༥ ཕྲེང༌། ༨
3 ཞོལ། ཤོག ༤ བ ༤ གཙང་། ཤོག ༤ ན ༤ ཕུང་པོ་ལྔ་དང་རང་བཞིན་
4 ཞོལ། ཤོག ༥ ན ༢ གཙང་། ཤོག ༥ བ ༢ ལུགས་ལྡོག་བསྒོམས༎

སྲིད་ཞི་མཉམ་ཉིད་ཀྱི་ལྟ་ཁྲིད། 509
གཉིས་པ་དངོས་གཞི་ཁྱད་པར་ཅན་ལ་གཉིས་ལས། ཐོག་མར་བསླབ་བྱ་བསྟན་པ་དང༌།
ཉམས་ལེན་གྱི་རིམ་པ་བསྟན་པའོ། །དང་པོ་ནི་གནས་ཁང་གི་འོག་རང་ལ་ཡང་རྨུགས་པ་ཤས་ཆེ་
བ་དང༌། སྟེང་རང་དུ་ཡང་རྒོད་པ་ཤས་ཆེས་བས་སྤངས་ཤིང༌། བླ་གབ་ཡོད་པ་དྲོ་གྲང་རན་པ་བར་
ཁང་ལྟ་བུ་ལ་བྱའོ། །བཟའ་བཏུང་ཡང་མང་ཉུང་ལ་སོགས་རན་པར་བྱའོ། །གྲོགས་ངན་སོགས་དགེ་
སྦྱོར་གྱི་འགལ་རྐྱེན་ཐམས་ཅད་སྤང༌། བཟའ”གོས་སོགས་མཐུན་རྐྱེན་ཐམས་ཅད་གྲབས་སུ་ཆུད་
་པར་བྱས་ལ། སྒྲུབ་པ་ལ་གནས་པ་དང་སེམས་ཅན་ལ་འཐེན་འཐགས་དང་། གཞན་བྱ་བ་གང་ཡང་
སྒྲུབ་མི་དགོས་པར་དགེ་སྦྱོར་ཁོ་ན་ལ་གནས་པས་ཆོག་པར་བྱའོ༎
གཉིས་པ་ལ་གཉིས་ལས། ཞི་གནས་དང་ལྷག་མཐོང་བསྟན་པའོ། །དང་པོ་ནི། སྐུ་གསུང་
ཐུགས་ཀྱི་རང་བཞིན་དང་། །ཟབ་མོའི་གདམས་པ་བདག་གིས་ནི། །སྐལ་ལྡན་བྱང་ཆུབ་སྒྲུབ་
པ་བོས། །ཏིང་ངེ་འཛིན་ལ་མཉམ་པར་བཞག །ཅེས་བྱ་བ་གསུངས་པ་སྟེ། འདི་ལ་གཉིས་ཏེ། ཞི་
གནས་ཀྱི་ངོ་བོ་བསྟན་པ་དང༌། རྗེས་ལ་ཉམས་སྣང་ངོ་སྤྲད་པའོ། །དང་པོ་ལ་གསུམ་སྟེ། སྐུའི་རང་
བཞིན་དང༌། གསུང་གི་རང་བཞིན་དང་། ཐུགས་ཀྱི་རང་བཞིན་ལ་བརྟེན་ནས་ཏིང་ངེ་འཛིན་བསྒོམ་
པའོ། །དང་པོ་ནི